დოჸვილი ბილი, ტომი 1

მოკალი ბილი, ტომი 1 () — კვენტინ ტარანტინოშ 2003 წანაშ თრილერი. თარი როლს არსულენს უმა თურმანი, ნამუქჷთ რსულებური როლიშო მიღჷ ორქოშ გლობუსიშ დო BAFTA-შ ნომინაციეფი საუჯგუშო არტისტი ოსურიშო.

სიუჟეტი

ფილმიშ თარი გერგეზის, დჷნაშურებური ბუნაშ მაკათურს, გეძინელ ჯოხოთ უჩა მამბას (უმა თურმანი) ბუნაშ მაკათურეფი ოღურალო მასქიდუნა. თის დიარაშ დღას ცერემონიას გიანთხუნა, დუჸვილჷნა საქომონჯოს დო დაღამაკენა. უჩა მამბა ოთხ წანას კომას იჸი. სქუა, ნამუშეთ მონკა მოჭყუდუ რდჷნ, ღურელი რე. მოჭყუდუ გინოჭყვადჷნს ნჯარი ეშეღას გილშე, ბუნაშ ხემანჯღვერშე დო თიში ბუნაშ მაკათურეფიშ გეშა. მოჭყუდუ ჸვილჷნს ორენ იშის (ლუსი ლიუ) დო ვერნიტა გრინს.

როლეფს
უმა თურმანი — მოჭყუდუ, უჩა მამბა
ლუსი ლიუ — ო-რენ იში
ვივიკა ა. ფოქსი — ვერნიტა გრინი
მაიკლ მედსენი — ბადი
დერილ ჰანა — ელე დრაივერი
ჯული დრეიფუსი — სოფია ფატალე
მაიკლ ბოუენი — ბაკი

გინოღალა
ტარანტინოქ მოჭყუდუშ პერსონაჟი სპეციალურო თურმანიშო აკოქიმინჷ. ათე პერსონაჟიშ აკოქიმინუაშ იდეაქ ჟირხოლოს ართო მოურთეს „მაკულატურაშ“ გინოღალაშ ბორჯის. ფილმიშ გინოღალა თურმანიშ მოკათალაქ გეგირძეხანჷ. გინოღალაქ 155 დღას იჸუ დო 5 ქიანას მიშჷ. თურმანქ ათე როლიშო იგურუ ოლიმე ხელუანება დო იაპონური ენა. სტუდია „მირამაქსი“ აჩქარენდჷ ტარანტინოშ მონტაჟიშ ბორჯის, თიშენ ნამდა ფილმიშ გიშაშქუმალა მალას ოკოდეს. საბოლათ თინეფი ფილმიშ ჟირო რთუალაშო მირაგადეს.

ფასება დო ჯილდოეფი
„დოჸვილი ბილიქ“ საკულტო კლასიკათ გინირთჷ, კრიტიკოსეფქ თინა დადებითო აფასეს, თურმანქ მოჭყუდუშ როლიშო მიღჷ ორქოშ გლობუსიშ დო BAFTA-შ ნომინაციეფი.

ძირით ხოლო
 დოჸვილი ბილი, ტომი 2

რესურსეფი ინტერნეტის





კატეგორია:ამერიკული ფილმეფი
კატეგორია:ინგლისურნინამი ფილმეფი
კატეგორია:კვენტინ ტარანტინოშ ფილმეფი
კატეგორია:2003 წანაშ ფილმეფი
კატეგორია:კრიმინალური ფილმეფი